മുതിര്ന്നവരുടെ സംരക്ഷണത്തിനായി ആര്.ഡി.ഒ അദാലത്ത് നെടുമങ്ങാട് :മാതാപിതാക്കളുടെയും മുതിര്ന്ന പൗരന്മാരുടെയും ക്ഷേമത്തിനും സംരക്ഷണത്തിനുമായി കളക്ടറുടെ നിര്ദ്ദേശ പ്രകാരം മെയിന്റനന്സ് ട്രിബ്യൂണല് നെടുമങ്ങാട്ട് പരാതി പരിഹാര അദാലത്ത് സംഘടിപ്പിച്ചു.നെടുമങ്ങാട് റവന്യൂ ഡിവിഷന് കീഴിലുള്ള കാട്ടാക്കട,നെടുമങ്ങാട് താലൂക്കുകളിലെ 30 പരാതികളാണ് പരിഗണിച്ചത്.മുതിര്ന്ന പൗരന്മാരുടെ ക്ഷേമത്തിനും സംരക്ഷണത്തിനുമായുള്ള 2007 ലെ നിയമത്തിന്റെ അടിസ്ഥാനത്തിലാണ് മെയിന്റ്നന്സ് ട്രൈബ്യൂണല് പരാതി പരിഹാര അദാലത്ത് സംഘടിപ്പിച്ചത്.കൊപ്പത്തെ റവന്യൂ ഡിവിഷന് ഓഫീസില് നടന്ന അദാലത്തില് പങ്കെടുത്തതിലേറെയും സ്ത്രീകളാണ്.കണ്സള്ട്ടന്റ് പാനല് അഡ്വ.മേരിജോണ്, സീനിയര് സൂപ്രണ്ട് ലേഖ കെ.ആര്, ജൂനിയര് സൂപ്രണ്ട് സലില് കെ.എസ്. തുടങ്ങിയവര് നേതൃത്വം നല്കി.